Z A P I S N I K

23. sjednice Vijeća MO Studentski grad, od 21. travnja 2023. godine u prostorijama MO Studentski grad, s početkom u 20:30 sati


NAZOČNI ČLANOVI VIJEĆA:

1. RENATA HOFER
2. IVANA BUDIMIR
3. JOSIP JULARIĆ
4. DOMINIK RODIĆ
5. BORIS GNJIDIĆ

ODSUTNI ČLANOVI VIJEĆA:

VJEKOSLAV MADUNIĆ
MARIJA GEORGIEV
ZORAN PRERADOVIĆ

OSTALI NAZOČNI:
· nema


Predsjedava: Renata Hofer, predsjednica Vijeća.

Zapisnik vodi: Ivana Budimir, potpredsjednica Vijeća

Predsjednica utvrđuje prisutnost 5 od 8 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 22. sjednice. Pita ima li primjedbi na navedeni zapisnik. 
1. Potrebno je ispraviti riječ „Studenski“ u naslovu zapisnika. 
2. Točka Ad. 6) – redovito čišćenje lišća potrebno je u ulici Milovana Gavazzija 11, 11a i 11b
3. Točka Ad 7.  – nije potrebna izmjena oštećenog podesta već proširenje istoga

Dopuna dnevnog reda:
1. Prijedlog za deratizacijom vanjskih prostora i kanalizacije oko vrtića Poletarac, osnovne škole Vjenceslav Novak, te srednjoškolskih ustanova u ulici Đure Prejca 2, Centra za autizam Dubrava te Doma za starije osobe Dubrava – Zagreb 
2. Novi Poslovnik Mjesnog odbora Studentski grad 
3. Nova pravila Mjesnog odbora Studentski grad 

Predsjednica predlaže dnevni red


D N E V N I   R E D

1. Prijedlog za proširenjem postojećeg parkirališta u Ljevakovićevoj ulici – donošenje zaključka;
1. Prijedlog za sanacijom rupa u zemlji oko stambenih zgrada u Ulici Vile Velebita kbr. 5 i 5a - donošenje zaključka;
1. Prijedlog za deratizacijom vanjskih prostora i kanalizacije oko vrtića Poletarac, osnovne škole Vjenceslav Novak, te srednjoškolskih ustanova u ulici Đure Prejca 2, Centra za autizam Dubrava te Doma za starije osobe Dubrava – Zagreb – donošenje zaključka;
1. Novi Poslovnik Mjesnog odbora Studentski grad – donošenje zaključka;
1. Nova pravila Mjesnog odbora Studentski grad – donošenje zaključka;
1. Pitanja, prijedlozi i obavijesti.

Ad. 1) Prijedlog građana za proširenjem postojećeg parkirališta u Ljevakovićevoj ulici 
Predsjednica upoznaje vijećnike sa prijedlogom građana vezano uz proširenje parkirališta u Ljevakovićevoj ulici te otvara raspravu.
Vijeće jednoglasno donosi

Z A K LJ U Č A K
 o proširenju postojećeg  parkirališta u Ljevakovićevoj ulici 


Upućuje se prijedlog građana odgovarajućoj stručnoj službi na razmatranje te se moli mišljenje o prijedlogu gospodina Tanića vezano uz proširenje parkirališta u ulici Zvonimira Ljevakovića na način da se na zemljištu u vlasništvu grada prošire postojeća parkirna mjesta i to kod kućnih brojeva 10-12, 22-24 te 34-36.


Ad. 2) Prijedlog za sanacijom rupa u zemlji oko stambenih zgrada u Ulici Vile Velebita kbr. 5 i 5a 
Predsjednica obavještava vijećnike o zahtjevu građana. Nakon rasprave, Vijeće jednoglasno donosi

Z A K LJ U Č A K 
o prijedlogu sanacije rupa oko zgrade

Ono što se nalazi metar od temelja zgrade je u vlasništvu zgrade, odnosno suvlasnika. Rupe koje se nalaze dalje od toga potrebno je sanirati od strane Zrinjevca.
Ad. 3) Prijedlog za deratizacijom vanjskih prostora i kanalizacije oko vrtića Poletarac, osnovne škole Vjenceslav Novak, te srednjoškolskih ustanova u ulici Đure Prejca 2, Centra za autizam Dubrava te Doma za starije osobe Dubrava – Zagreb
Potpredsjednica obavještava vijećnike o zahtjevu građana. S obzirom da su na području naselja uočeni štakori, a navodno Grad nema potpisan ugovor niti sa jednom firmom za deratizaciju, , Vijeće jednoglasno donosi
[bookmark: _GoBack]


Z A K LJ U Č A K 
o deratizaciji javnih ustanova na području
 Mjesnog odbora Studentski grad

Predlaže se nadležnoj službi za deratizaciju, kao i službi za socijalnu skrb Grada Zagreba za deratizacijom VANJSKIH PROSTORA i KANALIZACIJE oko vrtića Poletarac, osnovne Vjenceslav Novak, srednjoškolskih ustanova u ulici Đure Prejca 2 te Centra za autizam Dubrava te Doma za starije osobe Dubrava – Zagreb, ukoliko Grad nema potpisan ugovor niti sa jednom firmom za 2023. godinu, a kako bi se našla sredstva bar za nabrojane institucije i zaštitilo njihove štićenike.


Ad. 4) Novi Poslovnik Mjesnog odbora Studentski grad – donošenje zaključka

Predsjednica obavještava vijećnike o novom Poslovniku. Budući da u Poslovniku nisu jasno naznačene eventualne promjene, vijeće jednoglasno donosi

Z A K LJ U Č A K

Kojim se traži nadležnu službu jasno označavanje promjena u novom Poslovniku u odnosu na dosadašnji.


Ad. 5) Nova pravila Mjesnog odbora Studentski grad – donošenje zaključka

Predsjednica obavještava vijećnike o novom Pravilniku. Nakon rasprave, Vijeće jednoglasno donosi
Pravila Vijeća Mjesnog odbora Studentski grad
                               / Pravila se  nalaze u privitku zapisnika i njegov su  sastavni dio/


Ad 6) Pitanja, prijedlozi i obavijesti.

Budući da nitko nema dodatnih pitanja predsjednica zaključuje 23. sjednicu.

Dovršeno u 21:15 sati.

KLASA:024-08/23-003/810
URBROJ:251-13-11-5/006-22-2
U Zagrebu, 21. travnja 2023.

